CELEX: 62010CJ0200
Language: lt
Date: 2011-05-05 00:00:00
Title: 2011 m. gegužės 5 d. Teisingumo Teismo (aštuntoji kolegija) sprendimas. # Evropaïki Dynamiki - Proigmena Systimata Tilepikoinonion Pliroforikis kai Tilematikis AE prieš Europos Komisiją. # Apeliacinis skundas - Arbitražinė išlyga - Sutartis dėl Bendrijos finansinės paramos, suteiktos projektui vykdant "eContent" programą - Komisijos atliktas sutarties nutraukimas - Finansuotinų išlaidų kompensavimas - Bendrojo Teismo sprendimo motyvacija. # Byla C-200/10 P.

2011 m. gegužės 5 d. Teisingumo Teismo (aštuntoji kolegija) sprendimas Evropaïki Dynamiki prieš Komisiją
      (Byla C‑200/10 P)
      „Apeliacinis skundas – Arbitražinė išlyga – Sutartis dėl Bendrijos finansinės paramos, suteiktos projektui vykdant „eContent“ programą – Komisijos atliktas sutarties nutraukimas – Finansuotinų išlaidų kompensavimas – Bendrojo Teismo sprendimo motyvacija“
      1.                     Procesas – Prieštaravimas dėl priimtinumo – Prieštaravimas, nepagrįstas konkrečiais argumentais – Prieštaravimo atmetimas
            (Teisingumo Teismo procedūros reglamento 91 straipsnis) (žr. 17–19 punktus)
      2.                     Apeliacinis skundas – Pagrindai – Pareigos atsakyti į šalių pateiktus pagrindus ir reikalavimus pažeidimas – Pagrindas, kuriuo
            siekiama įrodyti, kad išlaidos, susijusios su sutarties dėl Sąjungos finansinės paramos projektui vykdant programą dėl elektroninio
            turinio vykdymu, yra finansuotinos – Bendrojo Teismo sprendimo nepriėmimas – Pagrįstas apeliacinis skundas (SESV 272 straipsnis;
            Teisingumo Teismo statuto 58 straipsnio pirma pastraipa) (žr. 32 ir 33, 42 ir 43 punktus)
      3.                     Apeliacinis skundas – Pagrindai – Per apeliacinį procesą pirmą kartą pateiktas pagrindas – Nepriimtinumas (Teisingumo Teismo
            procedūros reglamento 113 straipsnio 1 dalis) (žr. 67 ir 68 punktus)
      4.                     Apeliacinis skundas – Pagrindai – Klaidingas faktinių aplinkybių vertinimas – Nepriimtinumas – Teisingumo Teismo vykdoma Bendrajam
            Teismui pateiktų faktinių aplinkybių vertinimo kontrolė – Netaikymas, išskyrus iškraipymo atvejį (SESV 256 straipsnis; Teisingumo
            Teismo statuto 58 straipsnio pirma pastraipa) (žr. 81–84 punktus)
      Dalykas
      
         Apeliacinis skundas dėl 2010 m. vasario 9 d. Bendrojo Teismo (ketvirtoji kolegija) sprendimo 
               Evropaïki Dynamiki prieš Komisiją 
               (T‑340/07), kuriuo Bendrasis Teismas atmetė arbitražine išlyga grindžiamą ieškinį, kuriuo buvo prašoma priteisti iš Komisijos,
                  pirma, sumą, kurią ji tariamai privalėjo atlyginti ieškovei, ir, antra, nuostolius, patirtus nutraukus sutartį dėl Bendrijos
                  finansinės paramos, suteiktos projektui „e-Content Exposure and Business Opportunities“ (EEBO) (sutarties Nr. EDC‑53007 EEBO/27873),
                  kuri sudaryta vykdant daugiametę Bendrijos programą, skirtą vystymuisi ir Europos skaitmeninio turinio naudojimui pasaulio
                  tinkluose, taip pat kalbų įvairovei informacinėje visuomenėje skatinti (Programa „eContent“).
               
            Rezoliucinė dalis
      
         
                  1.
               
               
                  
               
               
                  	Panaikinti 2010 m. vasario 9 d. Europos Sąjungos Bendrojo Teismo sprendimą Evropaïki Dynamiki prieš Komisiją (T‑340/07) tiek,
                     kiek jame nepriimtas sprendimas dėl Evropaïki Dynamiki – Proigmena Systimata Tilepikoinonion Pliroforikis kai Tilematikis AE
                     reikalavimų, kad, nepaisant sutarties Nr. EDC‑53007 EEBO/27873 nutraukimo, iš Komisijos būtų priteista 172 588,62 euro suma,
                     atitinkanti išlaidas, kurių Komisija dar nepadengė ir kurios patirtos vykdant šią sutartį.
                  
               
            
         
                  2.
               
               
                  
               
               
                  	Perduoti bylą iš naujo nagrinėti Europos Sąjungos Bendrajam Teismui, kad jis priimtų sprendimą dėl minėtų Evropaïki Dynamiki
                     – Proigmena Systimata Tilepikoinonion Pliroforikis kai Tilematikis AE reikalavimų.
                  
               
            
         
                  3.
               
               
                  
               
               
                  	Atidėti bylinėjimosi išlaidų klausimo nagrinėjimą.